***The Absent-Minded Professor*** ialah sebuah filem hitam putih terbitan Walt Disney Productions pada tahun 1961, berdasarkan cerpen *A Situation of Gravity* oleh Samuel W. Taylor. Watak utamanya mendapat sedikit ilham daripada **Hubert Alyea,** seorang profesor emeritus kimia di Universiti Princeton yang dikenali dengan timangan "Dr. Boom" kerana melakukan uji kaji yang meletup-letup.

Filem ini berjaya mendapat sambutan hangat di pawagam, sehingga menjadi filem Disney pertama yang ada susulan, iaitu *Son of Flubber* pada tahun 1963.

Filem asli 1961 merupakan salah sebuah filem hitam putih Disney terawal yang diwarnakan (untuk keluaran video 1986). Di samping *The Shaggy Dog* (1959) dan *Son of Flubber* (1963), *The Absent-Minded Professor* ialah antara sebilangan kecil filem hitam putih yang diterbitkan oleh Disney selepas tahun 1941.

Plot
----

Profesor Brainard ialah seorang profesor pelupa yang mengajar kimia fizik di Kolej Medfield, dan mencipta sejenis bahan yang mendapat tenaga selepas terkena permukaan yang keras. Penemuan ini berikutan coretan atas papan hitam yang mana dia tersalah tulis satu simbol pada persamaan entalpi sebagai tenaga tambah (yang sebetulnya ialah negatif) tekanan darab isipadu. Brainard menamai penemuannya *Flubber*, iaitu kata lakur *flying rubber* (getah terbang). Profesor Brainard terlalu teruja dengan penemuannya itu sehingga terlupa perkahwinannya dengan Betsy Carlisle, itu pun bukan buat kali pertama. Antara subplot yang diterapkan dalam kisah ini ialah cubaan seorang lagi profesor untuk memikat Betsy yang hampa, ketidaklayakan Biff Hawk untuk bermain bola keranjang kerana gagal dalam kelas Brainard, rancangan jahat Alonzo Hawk untuk mempergunakan Flubber demi keuntungan, masalah kewangan maktab tersebut dan hutang kepada Mr. Hawk, serta cubaan Brainard untuk menarik minat kerajaan dan tentera kepada kegunaan Flubber.

Demi meraih penyokong, Prof. Brainard melambungkan bebola Flubbernya di depan khalayak penonton, tetapi pertunjukannya meleret-leret sehingga kebanyakan penonton telah pergi sebelum sempat memerhatikan bebola itu melambung lebih tinggi pada kali keduanya berbanding kali pertama. Untuk tunjuk cara yang lebih berhasil, beliau cuba menerbangkan kereta Model T-nya dengan menghujani Flubber dengan zarah-zarah radioaktif. Profesor Brainard menempuh dugaan dan kemalangan lagi apabila Flubber digunakan di bawah kasut pemain bola keranjang demi kebolehan melompat yang luar biasa (dalam sebuah permainan yang genting); Brainard menari dengan cemerlang di sebuah pesta tarian maktab, dan seorang usahawan licik (yang perlu diasak sampai jatuh oleh sepasukan pemain *football* setelah Brainard mengajaknya untuk mencuba Flubber di bawah kasutnya). Akhirnya, Brainard memperkenalkan penemuannya kepada kerajaan serta menambat semula hati Betsy Carlisle lalu berkahwin dengan bahagia.

Pelakon
-------

* Fred MacMurray sebagai Profesor Ned Brainard
* Nancy Olson sebagai Betsy Carlisle
* Keenan Wynn sebagai Alonzo P. Hawk
* Tommy Kirk sebagai Biff Hawk
* Leon Ames sebagai Presiden Rufus Daggett
* Elliott Reid sebagai Profesor Shelby Ashton
* Edward Andrews sebagai Setiausaha Pertahanan
* David Lewis sebagai Jeneral Singer
* Jack Mullaney sebagai Kapten Tentera Udara
* Belle Montrose sebagai Pn. Chatsworth
* Wally Brown sebagai Jurulatih Elkins
* Wally Boag sebagai Pemberita TV
* Don Ross sebagai Lenny
* Forrest Lewis sebagai Pegawai Kelley
* James Westerfield sebagai Pegawai Hanson
* Gage Clarke sebagai Reverend Bosworth
* Alan Hewitt sebagai Jeneral Hotchkiss
* Raymond Bailey sebagai Laksamana Olmstead
* Ed Wynn sebagai Ketua Bomba

Anugerah
--------

Filem ini dicalonkan untuk tiga Anugerah Akademi:

* Pengarahan Seni Terbaik (Carroll Clark, Emile Kuri, Hal Gausman).
* Sinematografi Terbaik (Edward Colman)
* Efek Terbaik, Efek Khas

Pusaka
------

#### Susulan

Filem ini disusuli oleh filem *Son of Flubber* yang keluar pada tahun 1963, juga menampilkan featuring MacMurray, Olson, Reid, dan Kirk yang menyandang semula peranan masing-masing. Hewitt turut kembali (selaku District Attorney), begitu juga dengan tiga Wynn bersaudara (Keenan sebagai Alonzo Hawk, Ed Wynn sebagai ejen kaunti, dan Ned sebagai pengurus pelajar pasukan *football* Rutland).

#### Buatan semula

*The Absent-Minded Professor* telah dibuat semula dua kali, iaitu satu kali sebagai telefilem 1988 yang dibintangi oleh Harry Anderson dan Mary Page Keller sebagai watak utama yang ditukar nama menjadi Prof. Henry Crawford dan Ellen Whitley; dan sekali lagi sebagai filem pawagam berjudul *Flubber* dengan Robin Williams sebagai Prof. *Philip* Brainard, bersama Marcia Gay Harden sebagai kekasihnya, Dr. Sara Jean Reynolds (Nancy Olson turut membuat penampilan kameo). Kedua-dua bikinan semula ini dibuat dalam bentuk filem warna tetapi tidak mendapat sambutan yang sebaik yang asli.

Rujukan
-------

1. ↑  "NY Times: The Absent-Minded Professor". *NY Times*. Dicapai pada 2008-12-24.

* Wingrove, David. Science Fiction Film Source Book (Longman Group Limited, 1985)
* UltimateDisney.com DVD Review
* *TVGuide*.com Movies page Diarkibkan 2006-05-06 di Wayback Machine

Pautan luar
-----------

* *The Absent-Minded Professor*  di Pangkalan Data Filem Internet (IMDb)

Templat:Robert Stevenson